Jabarkan Kembali ke Manchester United dari David Beckham dalam bahasa melayu

Beckham kembali ke Manchester dan akhirnya membuat penampilan sulung dalam Liga Perdana Inggeris untuk Manchester United pada 2 April 1995, ketika seri tanpa jaringan menentang Leeds United. Dia bermain empat kali untuk United dalam liga pada musim itu, dimanaa mereka mendapat tempat kedua di belakang Blackburn Rovers dan terlepas untuk merangkul kejuaraan Liga Perdana Inggeris buat kali ketiga berturut-turut hanya dengan perbezaan satu mata. Dia tiada dalam skuad untuk perlawanan akhir Piala FA 1995 menentang Everton pada 20 Mei, dimana mereka kalah 1–0 dan gagal memenangi sebarang trofi utama buat pertama kali sejak tahun 1989.

Pengurus United Sir Alex Ferguson mempunyai banyak keyakinan terhadap pemain-pemain muda kelab itu. Beckham merupakan sebahagian daripada kumpulan bakat muda yang dibawa masuk oleh Ferguson ke dalam United pada tahun 1990an (dikenali sebagai "Fergie's Fledglings"), dimana termasuk Nicky Butt dan Gary dan Phil Neville. Apabila pemain-pemain berpengalaman Paul Ince, Mark Hughes, dan Andrei Kanchelskis meninggalkan kelab itu pada akhir musim 1994–95, keputusannya untuk membiarkan pemain pasukan belia menggantikan mereka daripada membeli pemain bintang daripada kelab lain (United telah dikaitkan dengan perpindahan pemain termasuk Darren Anderton, Marc Overmars, dan Roberto Baggio, tetapi tiada perpindahan utama yang dibuat pada musim panas itu), menarik banyak kritikan. Kritikan bertambah apabila United memulakan musim dengan kekalahan 3–1 kepada Aston Villa, dengan Beckham menjaringkan satu-satunya gol United dalam perlawanan itu; walau bagaimanapun, United berjaya bangkit daripada kekalahan awal musim dan pemain-pemain muda itu beraksi dengan baik.

Beckham dengan pantasnya meletakkan dirinya sebagai pemain tengah kanan United (bukannya sebagai pemain sayap kanan seperti gaya pendahulunya, Andrei Kanchelskis) dan membantu mereka untuk memenangi kejuaraan berganda Liga Perdana Inggeris dan Piala FA Inggeris musim itu, menjaringkan gol kemenangan dalam perlawanan separuh akhir menentang Chelsea dan juga membuat hantaran sepakan penjuru dimana Eric Cantona menjaringkan gol dalam perlawanan akhir Piala FA. Pingat kejuaraan pertama Beckham, untuk sementara waktu, kelihatan seperti tidak akan datang pada musim itu, selepas United ketinggalan 10 mata dibelakang pendahulu Newcastle United pada awal tahun baru, tetapi Beckham dan rakan sepasukannya telah mengatasi pasukan Tyneside itu pada pertengahan bulan Mac dan mereka kekal di tempat teratas sehingga akhir musim. Walaupun bermain secara kerap (dan secara konsisten dalam standard yang tinggi) untuk Manchester United, Beckham gagal menembusi skuad England sebelum Euro 96.

Ketika permulaan musim 1996–97, David Beckham diberi jersi bernombor 10 yang sebelum ini dipakai Mark Hughes. Pada 17 Ogos 1996 (hari pertama dalam musim Liga Perdana), Beckham menjadi terkenal selepas dia menjaringkan gol menakjubkan ketika menentang Wimbledon. Dengan United mendahului 2–0, Beckham perasan bahawa penjaga gol Wimbledon, Neil Sullivan berdiri jauh daripada pintu gol, dan dia membuat percubaan daripada tengah padang dan melepasi penjaga gol itu ke dalam jaring.

Apabila Beckham menjaringkan gol terkenal itu, dia memakai kasut Adidas Predator yang dibuat untuk Charlie Miller ("Charlie" disulam di atas but), yang telah diberikan kepada Beckham secara tidak sengaja. Dalam pungutan suara UK yang dijalankan oleh Channel 4 pada tahun 2002, orang awam Britain mengundi gol itu di tempat ke-18 dalam senarai 100 Peristiwa Terhebat Dalam Sukan. Semasa musim 1996–97, Beckham secara automatik menjadi pemain pilihan utama di Manchester United membantu mereka mengekalkan kejuaraan Liga Perdana Inggeris, dan diundi sebagai Pemain Muda Tahunan PFA oleh rakan-rakannya.

Pada 18 Mei 1997, Eric Cantona bersara sebagai pemain dan meninggalkan jersi nombor 7, dan Teddy Sheringham tiba dari Tottenham Hotspur sebagai pengganti Cantona, Beckham meninggalkan jersi nombor 10 untuk Sheringham dan mengambilkan jersi ikonik nombor 7, yang dipakai oleh legenda George Best, Bryan Robson, dan Eric Cantona, dan kemudiannya oleh Cristiano Ronaldo. Manchester United memulakan musim 1997–98 dengan baik tetapi persembahan tidak menentu pada separuh kedua musim menyaksikan United berada di tempat kedua di belakang Arsenal.

Dalam musim 1998–99, dia merupakan sebahagian daripada pasukan United yang memenangi kejuaraan treble Liga Perdana Inggeris, Piala FA Inggeris dan Liga Juara-Juara Eropah, satu pencapaian unik dalam bola sepak Inggeris. Terdapat spekulasi bahawa kritikan yang diterimanya selepas dibuang padang ketika Piala Dunia akan menyebabkan dia meninggalkan England, tetapi Beckham membuat keputusan untuk tinggal di Manchester United.

Untuk memastikan mereka mereka memenangi kejuaraan Liga Perdana Inggeris, United memerlukan kemenangan dalam perlawanan akhir liga musim itu, di tempat sendiri menentang Tottenham Hotspur (dengan laporan menyatakan bahawa Tottenham akan membiarkan mereka tewas dengan mudah untuk mengelakkan pesaing mereka Arsenal mengekalkan kejuaraan liga), tetapi Tottenham mendahului perlawanan. Beckham menjaringkan gol penyamaan dengan sepakan lencong ke penjuru atas kiri gol dan United berjaya memenangi perlawanan itu dan liga.

Beckham bermain di posisi tengah ketika kemenangan United ke atas Bayern Munich dalam perlawanan akhir Liga Juara-Juara Eropah 1999, selepas United pemain tengah utama mereka Paul Scholes dan Roy Keane digantung perlawanan. United ketinggalan 1-0 dalam masa sebenar, tetapi berjaya memenangi tofi itu selepas menjaringkan dua gol dalam masa kecederaan. Kedua-dua gol itu datang dari sepakan sudut yang diambil Beckham. Bantuan gol yang penting itu, berserta persembahan hebat sepanjang musim, membolehkannya muncul di tempat kedua di belakang Rivaldo untuk anugerah Pemain Terbaik Eropah Tahunan dan Pemain Terbaik Dunia FIFA 1999.

Walaupun pencapaian cemerlang Beckham pada musim 1998–99, dia masih kurang disenangi oleh sesetengah peminat pasukan lawan dan wartawan, dan dia telah dikritik selepas dibuang padang kerana kekasaran yang sengaja ketika perlawanan Piala Kelab Dunia FIFA menentang Necaxa. Ia telah dikatakan dalam akhbar bahawa isterinya merupakan pengaruh buruk kepadanya, dan mungkin demi kepentingan United mereka akan menjualnya, tetapi pengurus secara terbuka menyokongnya dan dia kekal di kelab itu. Semasa musim 1999–2000, terdapat perbincangan untuk perpindahan ke Juventus di Itali, namun ia tidak berlaku. Beckham membantu United mengekalkan kejuaraan Liga Perdana pada musim 1999–2000 dengan perbezaan 18 mata – selepas dicabar oleh Arsenal dan Leeds United sepanjang musim itu. United menang kesemua 11 perlawanan terakhir liga musim itu, dengan Beckham menjaringkan lima gol daripadanya, dan gol terakhirnya datang ketika perlawanan terakhir di tempat sendiri menentang Tottenham Hotspur.

Menjelang awal tahun 2000an, hubungan diantara Ferguson dengan Beckham telah mula merosot, mungkin akibat Beckham terkenal dan komitmennya di luar bola sepak. Pada tahun 2000, Beckham telah diberi kebenaran untuk tidak hadir ke latihan untuk menjaga anaknya Brooklyn, yang sakit gastroenteritis, tetapi Ferguson berang setelah Victoria Beckham dilihat berada di majlis Minggu Fesyen London pada malam yang sama, mendakwa bahawa Beckham akan dapat berlatih jika Victoria menjaga Brooklyn pada hari itu. Dia membalas dengan mendenda Beckham jumlah maksimum yang dibenarkan (gaji dua minggu – kemudiannya £50,000) dan menetepikannya daripada perlawanan penting menentang pesaing United, Leeds United. Dia kemudiannya mengkritik Beckham kerana ini dalam autobiografinya, mendakwa dia berlaku tidak "adil kepada rakan sepasukannya" Walaupun begitu, Beckham tetap mempunyai musim yang bagus dengan kelab itu, dan membantu United memenangi liga dengan rekod perbezaan mata.

"Dia tidak pernah menjadi masalah sehingga dia berkahwin. Dia dahulunya pergi bekerja dengan jurulatih akademi pada waktu malam, dia adalah seorang anak muda yang hebat. Berkahwin ke dalam industri hiburan adalah satu perkara yang sukar – sejak saat itu, kehidupannya tidak akan menjadi seperti yang sama. Dia seperti seorang selebriti besar, bola sepak adalah hanya sebahagian kecil."' – Alex Ferguson bercakap tentang perkahwinan Beckham pada tahun 2007.

Dia merupakan penting penting United ketika mereka menang kejuaraan liga buat kali ketiga berturut-turut pada musim 2000–01 – hanya kali keempat oleh mana-mana kelab yang berjaya memenangi tiga kejuaraan liga berturut-turut. Dia menjaringkan sembilan gol musim itu, kesemuanya di dalam Liga Perdana.

Pada 10 April 2002, Beckham mengalami kecederaan dalam perlawanan Liga-Juara-Juara menentang Deportivo La Coruña, patah tulang metatarsal kedua dalam kaki kirinya. Terdapat spekulasi dalam media British bahawa Beckham dicederakan mungkin dengan sengaja, kerana pemain yang mencederakan Beckham adalah orang Argentina, Aldo Duscher, England dan Argentina dijadualkan akan berhadapan dalam Piala Dunia tahun itu. Kecederaan itu menghalang Beckham daripada bermain untuk United untuk baki musim dan mereka terlepas kejuaraan Liga Perdana kepada Arsenal (juga disingkirkan dari Liga Juara-Juara Eropah oleh Bayer Leverkusen melalui gol di tempat lawan dalam perlawanan separuh akhir), tetapi dia menandatangani kontrak tiga tahun pada bulan Mei, selepas berbulan-bulan rundingan dengan kelab itu, kebanyakannya mengenai bayaran tambahan untuk hak imejnya. Pendapatan daripada kontrak barunya, dan tawaran sokongannya yang banyak, menjadikannya pemain dengan bayaran tertinggi di dunia pada masa itu. Walaupun kecederaan itu, 2001–02 boleh dikatakan musim terbaik Beckham sebagai pemain United; dia menjaringkan 11 gol dalam 28 perlawanan liga, dan 16 gol keseluruhan daripada 42 perlawanan dalam semua pertandingan, terbaik dalam kariernya.